Samsung Galaxy S26 får ny batteriteknologi

Samsung er angiveligt ved at skrue op for batterikapaciteten i Galaxy S26, hvilket kan være med til at booste både kapacitet og opladningshastighed. Ifølge det koreanske medie FNNews, kigger Samsung på at skifte over til silicium-carbon batterier, hvilket potentielt kan booste kapaciteten helt op til 7.000 mAh.

Den nye batteriteknologi erstatter grafit med silicium i katodematerialet, hvilket øger energitætheden og dermed kapaciteten. Tidligere var denne type batterier både dyre at producere og havde et lavt output. I år er flere producenter som Xiaomi, vivo og OnePlus dog hoppet på teknologien. Eksempelvis har OnePlus 13 et silicium-carbon batteri med en høj kapacitet på 6.000 mAh.

Læs vores anmeldelse af telefonen her: Anmeldelse: OnePlus 13

Samsung har dog været lidt forsigtige med at skifte til silicon-carbon-batterier, muligvis fordi de producerer langt flere enheder end deres kinesiske konkurrenter. Samme konservative tilgang har også været årsagen til, at Samsung i årevis har holdt sig til henholdsvis 25W og 45W opladningshastigheder, mens flere konkurrenter har skruet gevaldigt for hastigheden.

Nu tyder det dog på, at der endelig sker noget hos Samsung på det punkt.

Læs også: EU vil investere stort milliardbeløb i kunstig intelligens

Samsung Galaxy S26 får ny batteriteknologi