Galaxy S26 har markant dårligere batteritid herhjemme

Debatten er tilbage. Og den er præcis lige så irriterende for europæiske Samsung-købere, som den plejer at være. For mens Samsung i nogle markeder sender Galaxy S26 på gaden med Qualcomms nye Snapdragon 8 Elite Gen 5, må europæiske kunder nøjes med Samsungs egen Exynos 2600.

Og det er kke nogen ligegyldighed. I praksis kan det nemlig betyde en mobil, der løber tør for strøm flere timer tidligere end den burde.

En ny batteritest viser nemlig en opsigtsvækkende forskel mellem de to versioner. Her måtte Galaxy S26 med Exynos give op efter 6 timer og 48 minutter. Snapdragon-udgaven fortsatte derimod i yderligere 2 timer og 38 minutter.

Det er ikke bare en lille forskel, som kun nørder vil lægge mærke til. Det svarer til næsten 39 procent længere batteritid i Snapdragon-modellens favør.

Se videoen med batteritesten her.

Det er dårlige nyheder for danske og øvrige europæiske forbrugere, fordi det igen rejser det gamle spørgsmål: Hvorfor skal kunder i Europa betale for den samme topmodel, men i praksis få en dårligere udgave?

For de fleste er batteritid en af de vigtigste egenskaber i en smartphone. Kamera, skærm og design betyder meget, men hvis mobilen ikke holder en hel dag uden stress, er det svært at kalde det en reel topoplevelse. Og netop derfor rammer sådan en test hårdt.

Samsung har i årevis balanceret mellem egne Exynos-chips og Snapdragon-løsninger fra Qualcomm, men hver gang der opstår mærkbare forskelle i ydelse eller batteritid, ender Europa med at se ud som B-holdet.

Hvis de nye tal holder vand i den virkelige verden, kan det blive et alvorligt irritationsmoment for Galaxy S26-serien. Forbrugerne køber ikke bare et modelnavn. De køber en forventning om at få det bedste, Samsung kan levere. Og det er svært at sluge, hvis den bedste version ikke er den, der lander i danske butikker.

Læs også vores test af Samsung Galaxy S26 Ultra.

Galaxy S26 har markant dårligere batteritid herhjemme